b'\n_START_ARTICLE_\nAdam Honkanen\n_START_PARAGRAPH_\nAdam Adaminpoika Honkanen (1835 Mansikkam\xc3\xa4ki, Pertunmaa \xe2\x80\x93 1913 Hartola) oli suomalainen kansanrunoilija ja ennustaja._NEWLINE_Hartolan, my\xc3\xb6hemmin Pertunmaan Mansikkam\xc3\xa4en kyl\xc3\xa4ss\xc3\xa4 Mansikkam\xc3\xa4en talossa syntyneen Adam Honkasen vanhemmat olibat itsellisi\xc3\xa4 jotka my\xc3\xb6hemmin ryhtyiv\xc3\xa4t torppareiksi Hartolan Nipulin kyl\xc3\xa4n Hongiston torppaan ja Honkanen otti sukunimens\xc3\xa4 torpan nimen mukaan. H\xc3\xa4n opetteli itsekseen lukemaan ja kirjoittamaan ja luki kaikki kirjat jotka sai k\xc3\xa4siins\xc3\xa4. _NEWLINE_Riitauduttuaan kotonaan Honkanen vietti el\xc3\xa4m\xc3\xa4ns\xc3\xa4 kiertolaisena. H\xc3\xa4n laati runoja ja virsi\xc3\xa4 joita julkaistiin parina runovihkona. Naimattomana el\xc3\xa4nyt Honkanen kuoli 87-vuotiaana vaivaistalossa toukokuussa 1913 ja h\xc3\xa4net on haudattu Hartolan hautausmaalle. Honkanen varoitti runoissaan muun muassa viinan kiroista sek\xc3\xa4 uskonnollisista lahkolaisliikkeist\xc3\xa4. Suurin on h\xc3\xa4nen runoistaan on kadonnut sill\xc3\xa4 vain muutamia niist\xc3\xa4 julkaistiin painettuina. Honkanen oli my\xc3\xb6s taitava hautapatsaiden maalaaja ja h\xc3\xa4n maalasi vanhemmalla ij\xc3\xa4ll\xc3\xa4\xc3\xa4n ulkomaalauksia ja korjasi kalanpyydyksi\xc3\xa4._NEWLINE_E. J. Ellil\xc3\xa4n kirjan mukaan Adam Honkasen kerrotaan my\xc3\xb6s ennustaneen 1885 ett\xc3\xa4 vuonna 1915 olisi k\xc3\xa4ynniss\xc3\xa4 maailmansota ja h\xc3\xa4n toivoi kuolevansa ennen sit\xc3\xa4.'